als_Latn dik_Latn sag_Latn
18.04.2008, - E Premte
Festivali i katërt i të Mësuarit gjatë gjithë jetës
Në kuadër të festivalit u hap konferenca dhe panairi me moton - ,,Merre jetën në duar tua’’
Ministria e Arsimit, e Shkencës dhe e Teknologjisë në bashkëpunim me Odën Ekonomike Amerikane, SWISSCONTACT-in dhe KULTURKONTAKT-in nga Austria, sot organizoi Festivalin i katërt me radhë, me ç’rast u hap konferenca dhe panairi me qëllim të zhvillimit të aftësive për karrierë si dhe mësim gjatë gjithë jetës.
Në emër të MASHT të pranishmit në këtë konferencë i përshëndeti zëvendës ministri MASHT, z. Agim Hyseni i cili tha se mbajtja e këtij manifestimi ka për synim institucionalizimin e përpjekjeve për zhvillimin e aftësive për karrierë si dhe mësim gjatë gjithë jetës ne vendin tone ku mosha mesatare e popullsisë është 25 vite, mosha me e re ne Evrope. Kjo moshe dhe kapitali njerëzor per aq sa rritet shton edhe përgjegjësinë dhe vendosmërinë tone për trajtimin e edukimit dhe te arsimit gjate gjithë jetës sot si prioritet i Kryeministrit dhe i Qeverise se Kosovës. Ai më tej theksoi se MASHT veç ka proklamuar se viti 2008-2009 do të ketë për prioritet arsimimin profesional dhe për këtë qëllim ka promovuar qasjen ndërministrore në këtë fushe duke pasur gjithnjë për qëllim zhvillimin e potencialeve të individit si në periudhën shkollore po ashtu edhe në trajnimet post-shkollore me qëllim qe të mësojmë si te mësojmë, te aftësimit vet-iniciativën dhe zgjidhjes se problemeve, thellimin e njohurive dhe vlerave konkurruese përballë kërkesave të ekonomisë se tregut qe ndryshojnë gjithnjë e me shpejte, si në vend ashtu edhe jashtë saj. Institucionalizmi i kësaj nisme njëkohësisht shënon koordinimin e aktiviteteve të MASHT-it dhe te agenseve te tjera siç janë asociacionet e te rinjve, te arsimtareve, te komunitetit, te biznesit etj., qe kane te njëjtin synim: krijimin e mundësive qe gjenerat e reja te vendit te ecin me një hap zhvillimor me gjeneratën e vet kudo ne boten demokratike. Vet bashkëpunimi me Odën Ekonomike Amerikane, SWISSCONTACT-in, KULTURKONTAKT-in,UNICEF-in dhe të tjerë shënon një vlerë tjetër në funksion të afirmimit të arsimit gjatë gjithë jetës dhe të orientimit në karrierë tha në fund, z. Hyseni, zv. Ministër i MASHT.
Ndërsa për ndihmën që i është ofruar nga Qeveria Zvicerane arsimit kosovar në përgjithësi foli Lukas Beglinger , ambasador i Zvicrës në ambasadën zvicerane në Kosovë , i cili tha se në botën konkurruese arsimi është çelësi i çdo vendi dhe zhvillimit ekonomik. Siç u tha edhe nga parafolësi “Qeveria e Kosovës e ka arsimin si prioritet të saj, reforma arsimore duhet të lidhet me nevojat e tregut të punës. Përmbushja e detyrave në vazhdimësi të bëhet në dritën e nevojave në botë dhe marrjen e përvojave të ndryshme”, tha Beglinger. Sipas tij 2/3 e popullatës në Zvicër që përfundon shkollimin e mesëm ndjek aftësime profesionale. Ai theksoi se ky sistem i shkollimit profesional është i domosdoshëm për pavarësi ekonomike. “Zvicra do të jetë e përkushtuar për zhvillimin e edukimit profesional në Kosovë dhe këtë e ka dëshmuar me prezencën e saj që nga viti 2001 me implementimin e projekteve të ndryshme në fushën e arsimit në Kosovë duke investuar gjithsej 10 milionë franga zvicerane. Ndërsa nga viti 2004 jemi vendi i parë që kemi filluar praktikën në mësimnxënie””, tha Beglinger duke shtuar se 2500 nxënës kosovar përfitojnë njohuri në fushën e biznesit dhe administrimit në firmat ushtrimore që organizohen në shkolla.
Ndërsa, Gernot Pfandler përfaqësues i ambasadës austriake në Prishtinë me rastin e këtij festivali tha se ky projekt është i rëndësishëm për nxënësit e Kosovës, sepse nxënësit përfitojnë shkathtësi për vendin e punës duke marrë përvoja në firmat ushtrimore ne Kosovë. Ai theksoi se në bazë të informatave nga ndërmarrjet biznesore del se nxënësit në Kosovë nuk janë të përgatitur për vendin e punës nëpër shkolla, andaj ky projekt i firmave ushtrimore ndihmon shumë në eliminimin e kësaj të mete.
“Pas shpalljes së Pavarësisë së Republikës së Kosovës , qytetarët e saj kanë nevojë për avancimin, afirmimin dhe arritjen e shkallës së studimeve profesionale në të gjitha sferat e jetës duke iu përshtatur trendëve të zhvillimeve evropiane dhe më gjerë”, theksoi Gjergj Dedaj, zëvendës ministër i Ministrisë së Punës dhe Mirëqenies Sociale.
Marian Haberfellner koordinatore austriake për arsim për Maqedoni dhe Kosovë tha se qëllimi i organizimit të këtij panairi është që të kultivohen shkathtësitë e X shitjes të nxënësve. “Gjatë këtij panairi nxënësit do të kenë mundësi që të aftësohen më shumë në lidhje me komunikimin me klientë si dhe të zbatojnë njohurit e fituara gjatë praktikës në firmat ushtrimore”.
Me rastin e prezantimit të panairit morën pjesë shkollat profesionale, firmat ushtrimore, gjimnazet, shkollat private, shkollat për minoritete, universiteti, qendrat rinore nga Ministria e Kulturës Rinisë, dhe Sporteve, Qendrat për Aftësim Profesional nga Ministria e Punës dhe Mirëqenies Sociale, punëdhënësit. Gjithsej ne këtë panair morën pjesë 30 firma ushtrimore,prej tyre 19 të organizuara vetëm nga Kulturë Kontakt e cila financohet nga Agjencioni Austriak për Zhvillim (ADA).
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn